FORTH เผยบ.ร่วมทุนระหว่าง SNC-S-FSMART จดทะเบียนเรียบร้อยแล้ว
FORTH เผยบ.ย่อยร่วมทุนระหว่าง SNC-S-FSMART เพื่อประกอบธุรกิจบริหารจัดการเครื่องจำหน่ายสินค้าอัตโนมัติ (Vending Machine) จดทะเบียนและชำระ 80 ล้านบาทเรียบร้อยแล้ว
11 พ.ย. 2558

บริษัท ฟอร์ท คอร์ปอเรชั่น จำกัด (มหาชน) หรือ FORTH ระบุว่า บริษัทมีการจัดตั้งบริษัทย่อยแห่งใหม่ เมื่อวันที่  2 พฤศจิกายน 2558 โดยใช้ชื่อ บริษัท ฟอร์ท เวนดิ้ง จำกัด ประกอบธุรกิจบริหารจัดการเครื่องจำหน่ายสินค้าอัตโนมัติ (Vending Machine) กำหนดทุนจดทะเบียนและชำระแล้ว 80 ล้านบาท (หุ้นสามัญ 8 ล้านหุ้น มูลค่าที่ตราไว้หุ้นละ 10 บาท)
โดยมีโครงสร้างผู้ถือหุ้น บริษัทถือหุ้นในสัดส่วน 45% บริษัท ฟอร์ท สมาร์ท เซอร์วิส  จำกัด (มหาชน) หรือ FSMART ถือหุ้นในสัดส่วน 10% บริษัท เอส เอ็น ซี ฟอร์เมอร์ จำกัด (มหาชน) หรือ SNC ถือหุ้นในสัดส่วน 5% และบริษัท สิงห์ คอร์เปอเรชั่น จำกัด หรือ S บุคคลหรือนิติบุคคลอื่นที่บริษัท สิงห์ คอร์เปอเรชั่น จำกัด เห็นสมควร ถือหุ้นในสัดส่วน 40%